**Ministru kabineta noteikumu “Grozījumi Ministru kabineta 2018. gada 20. februāra noteikumos Nr.101 “Noteikumi par Sociālo uzņēmumu komisiju” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta Noteikumu projekta (turpmāk – MK noteikumu projekts) mērķis ir izpildīt Ministru kabineta 2020. gada 16. jūnija protokollēmumā Nr.41 58.§ doto uzdevumu izstrādāt un noteiktā kārtībā iesniegt izskatīšanai Ministru kabinetā grozījumus Ministru kabineta 2018. gada 20. februāra noteikumos Nr.101 "Noteikumi par Sociālo uzņēmumu komisiju", pilnveidojot Sociālo uzņēmumu komisijas darba organizāciju (Valsts kancelejas kontroles uzdevums Nr.2020-UZD-1056). Projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā ar MK 2020. gada 16. jūnija sēdes protokollēmumu Nr.41 58.§ par informatīvo ziņojumu “Par sociālo uzņēmumu darbību un attīstību” (turpmāk – MK 2020. gada 16. jūnija sēdes protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | MK noteikumu projekts paredz:**1) atsevišķu jautājumu izlemšanai, ja tas nepieciešams, Sociālās uzņēmumu komisijas (turpmāk – komisija) sēdē pieaicināt (deleģēt) pa vienam speciālistam (nosakot speciālistu, kas to aizvieto viņa prombūtnes laikā) no šādām tiešās pārvaldes iestādēm jeb speciālo jomu/nozari pārstāvošām iestādēm – Izglītības un zinātnes ministrijas un Veselības ministrijas.** Ņemot vērā, ka šo divu tiešās pārvaldes iestāžu speciālistu klātbūtne un viedokļu uzklausīšana komisijas sēdēs ir nepieciešama regulāri komisijas atzinuma sagatavošanai sociālā uzņēmuma statusa piešķiršanai vai atteikumam piešķirt sociālā uzņēmuma statusu uzņēmumam, kura pārstāvis Labklājības ministrijā ir iesniedzis Iesniegumu sociālā uzņēmuma statusa piešķiršanai, ir lietderīgi darbam komisijā iecelt pastāvīgus speciālistus no Izglītības un zinātnes ministrijas un Veselības ministrijas, tādejādi ietaupot visu iesaistīto pušu laiku – gan komisijas sēžu organizēšanas procesā, vienlaikus dodot iespēju speciālistiem savlaicīgi un kvalitatīvi sagatavoties darbam komisijas sēdē, gan plānojot ministriju speciālistu iesaisti. Uzaicinātiem speciālistiem nav balsstiesību komisijas lēmumu pieņemšanā. Šāds sadalījums ir izveidots ņemot vērā praksē konstatēto nepieciešamību, komisijas sēdēs pieaicināt speciālo jomu/nozari pārstāvošo iestāžu speciālistus, pamatojoties uz pretendentu sociālā uzņēmuma statusa piešķiršanai visbiežāk pārstāvētām jomām. (MK noteikumu projekta 1. punkts);**2) precizēt sludinājuma konkursam uz komisijas locekļa amatu izsludināšanu publicēšanas nosacījumus**, turpmāk nosakot, ka Labklājības ministrija ne vēlāk kā četrus mēnešus pirms komisijas pilnvaru termiņa beigām oficiālajā izdevumā "Latvijas Vēstnesis" un Labklājības ministrijas tīmekļvietnē izsludina konkursu uz komisijas locekļa amatu (turpmāk – konkurss). Konkurss uzskatāms par izsludinātu dienā, kad sludinājums publicēts oficiālajā izdevumā “Latvijas Vēstnesis”. Jauno konkursu ir plānots izsludināt ne vēlāk kā četrus mēnešus pirms komisijas pilnvaru termiņa beigām 2021. gada 25. aprīlī. Ja konkursa sludinājumā norādītajā termiņā ir saņemts mazāk par pieciem biedrību vai nodibinājumu iesniegumiem, Labklājības ministrija pagarina pieteikšanās termiņu par 10 darbdienām, publicējot informāciju oficiālajā izdevumā “Latvijas Vēstnesis” un Labklājības ministrijas tīmekļvietnē. Iesniegšanas termiņš var tikt pagarināts vairākkārt līdz dienai, kad Labklājības ministrijā ir saņemti vismaz pieci iesniegumi. Šāds regulējums ir noteikts, tāpēc ka konkursa uz komisijas locekļu amatu izsludināšanas termiņš - seši mēneši pirms komisijas locekļu pilnvaru termiņa beigām – ir pārāk ilgs laiks konkursa rīkošanai un potenciālo pretendentu motivēšanai piedalīties konkursā, kur rezultāts būs zināms pēc sešiem mēnešiem, turklāt praksē šāda konkursa rīkošanai un pretendentu atlasei pietiek ar četriem mēnešiem. (MK noteikumu projekta 2.punkts);**3) precizēt komisijas sēžu norises vietu un veidu** (līdz Covid – 19 izraisītai ārkārtējai situācijai valstī komisijas sēdes notika klātienē Labklājības ministrijā). Turpmāk, lai atbilstoši ārkārtējās situācijas apstākļiem, steidzamos vai pēc nepieciešamības (piemēram, steidzamos vai nepilnas darba kārtības gadījumos) varētu nodrošināt nepārtrauktu un efektīvu komisijas darbu, ir jāparedz iespēju komisijas sēdes organizēt un vadīt arī attālināti, izmantojot elektroniskos sakaru līdzekļus (piemēram, videokonferenci, telefonkonferenci) (MK noteikumu projekta 3.punkts);**4) noteikt pilnvaras komisijas priekšsēdētājam vai viņa prombūtnes laikā komisijas priekšsēdētāja vietniekam pieņemt lēmumu par komisijas sēdes sasaukšanu attālināti**, tādejādi nodrošinot nepārtrauktu un efektīvu komisijas darbu, ja kāds no komisijas locekļiem sēdē nevarēs piedalīties klātienē vai nepieciešamības gadījumā komisijas sēdi būs jāorganizē attālināti. Steidzamos vai nepilnas darba kārtības gadījumos, izmantojot elektroniskos sakaru līdzekļus, komisijas priekšsēdētājam vai, viņa prombūtnes laikā komisijas priekšsēdētāja vietniekam būs iespēja nekavējoties sasaukt komisijas sēdi, vienlaikus nosakot termiņu komisijas locekļiem lēmumu pieņemšanai atbilstoši komisijas priekšsēdētāja vai komisijas priekšsēdētāja vietnieka norādījumiem (MK noteikumu projekta 3.punkts);**5) tiesības sēdē piedalīties ne vairāk kā trīs pārstāvjiem no katra uzaicinātā pretendenta un sociālā uzņēmuma, kurš deleģē savus pārstāvjus un ar kura darbību saistītie jautājumi tiek izskatīti attiecīgajā sēdē**, nosakot, ka uz sēdi uzaicinātie pretendenti un sociālo uzņēmumu pārstāvji piedalās tikai attiecīgā jautājuma izskatīšanas laikā, tādejādi iekļaujot normatīvā regulējumā tiesības uzņēmuma intereses komisijas sēdē pārstāvēt līdz trīs personām, ņemot vērā līdzšinējo praksi, kad komisijas sēdē bez uzņēmuma īpašnieka ir piedalījušies līdz diviem uzņēmuma pārstāvjiem un respektējot pretendentu un sociālā uzņēmuma pārstāvja lūgumu un nepieciešamību ļaut komisijas sēdē bez uzņēmuma īpašnieka piedalīties vēl vienam vai diviem pārstāvjiem, jo praksē ir bijuši gadījumi, kad uz sēdi uzaicinātam pārstāvim ir nepieciešama grāmatveža vai jurista vai cita eksperta tūlītēja konsultācija, lai varētu sniegt kompetentas atbildes uz komisijas locekļu jautājumiem, kur uzņēmuma pārstāvju spējai pamatot savu viedokli var būt arī izšķiroša nozīme komisijas lēmuma pieņemšanas procesā un atzinuma sniegšanā. Šāds ierobežojums pārstāvju skaitam komisijas sēdē ir noteikts ņemot vērā uzņēmumu pārstāvju lūgumu atļaut komisijas sēdē piedalīties vēl vienam līdz diviem pārstāvjiem un līdzšinējo praksi, cik attiecīgā uzņēmuma pārstāvji ir faktiski piedalījušies komisijas sēdēs, kā arī, lai klātienes un attālinātās komisijas sēdes būtu konstruktīvas un tās nebūtu nesamērīgi garas, bet, lai komisijas sēžu ierobežotajā laikā savu viedokli varētu izteikt visi pārstāvji un komisijas locekļi. Normatīvais regulējums turpmāk paredzēs uzaicināto personu tiesības gan klātienē, gan attālināti piedalīties komisijas sēdē, vienlaikus nosakot uz sēdi uzaicināto dalībnieku tiesības piedalīties komisijas sēdē tikai attiecīgā jautājuma izskatīšanas laikā un komisijas sēdi atstāt, tiklīdz attiecīgais jautājums ir izskatīts. Tehniskie līdzekļi (piemēram, *Zoom*) nodrošina iespēju pēc vajadzības ielaist un izlaist no tiešsaistes sēdes jebkuru dalībnieku. Šāds regulējums ir nepieciešams, lai organizējot komisijas sēdes, varētu nodrošināt piekļuves tiesības uz sēdi uzaicinātām personām, kā arī, lai būtu skaidri noteikumi, kurā brīdī uz sēdi uzaicinātai personai vairs nav tiesību sēdē piedalīties, ņemot vērā, ka komisijas sēdes ir atklātas, un tajās varēs piedalīties vairāki pārstāvji no katra pretendenta un sociālā uzņēmuma, ar kura darbību saistītie jautājumi tiek izskatīti sēdē, bet citas personas varēs piedalīties sēdē, ja tās vismaz trīs darbdienas pirms sēdes pieteiksies Labklājības ministrijā. (MK noteikumu projekta 4.punkts); **6) precizēta tiesību norma, kādā veidā komisijas locekļi izsaka viedokli un sniedz savu atzinumu par komisijas sēdes darba kārtības jautājumiem un precizēta lēmumu pieņemšanas procedūra**, turpmāk paredzot, ka pirms lēmuma pieņemšanas katrs komisijas loceklis rakstveidā vai mutvārdos izsaka savu viedokli, komisijas priekšsēdētājs apkopo viedokļus, formulē komisijas lēmumu un aicina komisiju par to balsot. Lēmums ir pieņemts, ja par to nobalsojis klātesošo lemttiesīgo komisijas locekļu vairākums. Ja balsis sadalās vienādi, izšķirošā ir komisijas priekšsēdētāja balss. Ja komisija nepieņem lēmumu komisijas sēdes laikā, jo nepieciešams iegūt papildu informāciju vai veikt papildu darbības, tad komisijas priekšsēdētājs nosaka termiņu komisijas lēmuma pieņemšanai vai pieņem lēmumu par jautājuma izskatīšanu citā komisijas sēdē.Šāds regulējums ir nepieciešams, lai varētu gan klātienē, gan attālināti nodrošināt efektīvu komisijas darbu un lēmumu pieņemšanas procesu, tiesību normu papildinot ar komisijas priekšsēdētāja tiesībām atlikt lēmuma pieņemšanu konkrētā komisijas sēdē, ja ir nepieciešams iegūt papildu informāciju vai veikt papildu darbības, piemēram, uz nākamo komisijas sēdi pieaicināt speciālo jomu/nozaru speciālistus konkrētā jautājuma izskatīšanā u.tml., lai komisija varētu sniegt motivētu atzinumu. (MK noteikumu projekta 5.punkts, 6.punkts);**7) noteikumu 34.punkts papildināts ar Korupcijas un novēršanas biroja priekšlikumu tiesību normu par interešu konflikta novēršanu komisijas locekļu vidū** **papildināt vēl ar nosacījumu, ka “Komisijas loceklis atstata sevi no jebkāda vērtējuma sniegšanas vai balsojuma par pretendenta atbilstību sociālā uzņēmuma statusam vai reģistrēta sociālā uzņēmuma darbību, ja komisijas loceklis ir šī pretendenta pašreizējais vai bijušais darbinieks, amatpersona, dalībnieks, prokūrists un ja šī saistība ar juridisko personu izbeigusies pēdējo 24 mēnešu laikā, vai ja tā sniegtais vērtējums vai balsojums ietekmē vai var ietekmēt šīs personas personiskās vai mantiskās intereses. Interešu konflikta situācijas fiksējamas komisijas sēdes protokolā.”** Tas nepieciešams, laipilnveidotu komisijas sēžu organizēšanas procesuālo norisi, palielinot visu komisijas locekļu darba caurskatāmību, kā arī vairojot pārliecību par to pieņemto lēmumu objektivitāti, jo šobrīd spēkā esošo Ministru kabineta 2018. gada 20. februāra noteikumu Nr. 101 “Noteikumi par Sociālo uzņēmumu komisiju” (turpmāk – Noteikumi) 34. punkts nosaka, ka “komisijas [Sociālo uzņēmumu komisijas] priekšsēdētājs, komisijas priekšsēdētāja vietnieks un komisijas loceklis nepiedalās jautājuma izskatīšanā un lēmuma pieņemšanā, ja tas ir pretrunā ar likumu “Par interešu konflikta novēršanu valsts amatpersonu darbībā” vai ētikas normām. Komisijas loceklis nekavējoties rakstiski informē komisijas priekšsēdētāju par interešu konflikta esību”.Atbilstoši Sociālā uzņēmuma likuma (turpmāk – Likums) 6. panta trešajā daļā noteiktajam, pastāv varbūtība situācijām, kurās komisijas locekļi ir pakļauti interešu konflikta un personīgu interešu lobēšanas riskam, turklāt puse no komisijas sastāvā esošajiem locekļiem pārstāv biedrības un nodibinājumus un tiem nav valsts amatpersonas statusa, līdz ar to uz šiem komisijas locekļiem nav attiecināms likums “Par interešu konflikta novēršanu valsts amatpersonu darbībā”.Lai arī komisija atbilstoši Noteikumu 2. punktam ir definēta kā koleģiāla konsultatīva institūcija, kura sniedz Likuma 6. panta trešajā daļā noteiktos atzinumus, komisijas locekļu darbībai ir būtisks svars sociālā uzņēmuma statusa piešķiršanā, atteikšanā piešķirt sociālā uzņēmuma statusu, tāpat arī sociālā uzņēmuma statusa atņemšanā vai atcelšanā. (MK noteikumu projekta 7.punkts).  |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības ar ierobežotu atbildību,  sociālie uzņēmumi, fiziskas personas, kuras plāno uzsākt sociālo uzņēmējdarbību, Izglītības un zinātnes ministriju un Veselības ministriju. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir pozitīva ietekme uz sociālo uzņēmumu komisijas darbību kopumā, jo tiek paredzēti kritēriji, lai varētu arī nepieciešamības gadījumā vai ārkārtējās situācijas laikā nodrošināt nepārtrauktu un efektīvu komisijas darbu. MK noteikumu projekts nerada ietekmi uz vidi, konkurenci, kā arī neietekmē administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (euro) |
| 2021.gads | 2022.gads | 2023. gads |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 13 000 | 0 | 13 000 | 0 | 13 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi LM apakšprogramma 97.01.00 "Labklājības nozares vadība un politikas plānošana" | 13 000 | 0 | 13 000 | 0 | 13 000 | 0 | 0 |
| LM apakšprogramma 97.01.00 “ Labklājības nozares vadība un politikas plānošana”  | 13 000 | 0 | 13 000 | 0 | 13 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 13 000 | 0 | 13 000 | 0 | 13 000 | 0 | 0 |
| 2.1. valsts pamatbudžets LM apakšprogramma 97.01.00 "Labklājības nozares vadība un politikas plānošana" | 13 000 | 0 | 13 000 | 0 | 13 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*Saskaņā ar likumu „Par valsts budžetu 2020. gadam” un saskaņā ar likumu “Par vidēja termiņa budžeta ietvaru 2020., 2021. un 2022. gadam” Sociālā uzņēmuma statusa piešķiršanas komisijas darbības nodrošināšanai (darba samaksa un ceļa izdevumi komisijas locekļiem, kuri nav valsts amatpersonas) plānots finansējums 13 000 euro apmērā apakšprogrammā 97.01.00 “Labklājības nozares vadība un politikas plānošana”, kas tika piešķirti 2018.gada prioritārā pasākuma “Sociālās uzņēmējdarbības veicināšana” īstenošana ietvaros, atbilstoši Ministru kabineta 2017.gada 12.septembra sēdes protokola Nr.45 53.§ 9.punktam. Provizorisks aprēķins 2021. gadam un turpmāk ik gadu:Finansējums plānots 5 NVO pārstāvju atlīdzības nodrošināšanai par darbu komisijā ik mēnesi vidēji 14.84 darba stundas\* x 10.72 euro\*\* vidējā vienas stundas vienības izmaksas + DDVSAOI 23,59% 2.53 euro = vidējā vienas stundas vienības izmaksas kopā ar DDVSAOI 13.25 euro\*12mēneši = 11 800 euro (noapaļojot)), kā arī ceļa izdevumu kompensēšanai (5 NVO pārstāvji \* 20 euro apmērā katram komisijas loceklim \* 12 mēneši = 1 200 euro).KOPĀ finansējums: 11 800 euro + 1 200 euro = 13 000 euro.\* ņemot vērā tendenci sociālo uzņēmumu skaita pieaugumam, prognozēts, ka komisijas darba stundu skaits, salīdzinājumā ar 2019.gadu (vidēji 12 stundas mēnesī), pieaugs.\*\*aprēķinā izmantota spēkā esošā stundas likme pirms nodokļu nomaksas spēkā esošajos līgumos par darbu Sociālo uzņēmumu komisijā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts neparedz amata vietu skaita izmaiņas. |
| 8. Cita informācija | Noteikumu projekts tiks īstenots Labklājības ministrijai piešķirto valsts budžeta līdzekļu ietvaros. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Labklājības ministrija. |
| 3. | Cita informācija | Informatīvajā ziņojumā “Par sociālo uzņēmumu darbību un attīstību” ietvertie priekšlikumi ir ietverti arī Likumprojektā “Grozījumi Sociālā uzņēmuma likumā” (VSS-635), paredzot, ka likumprojekts stāsies spēkā 2021. gada 1. aprīlī, kurā noteikts, ka Labklājības ministrija sagatavos vadlīnijas sociālās ietekmes izvērtēšanai (provazoriski 2021.gada 1.pusgadā), kas palīdzēs komisijai un Labklājības ministrijai izvērtēt uzņēmuma plānoto vai jau sniegto sociālo ietekmi un tās nozīmību konkrētā uzņēmuma darbības kontekstā, kā arī turpmāk komisija izvērtēs un noteiks, vai uzņēmums rada labvēlīgu sociālo ietekmi, sniedzot atzinumu tikai par pretendenta atbilstību sociālā uzņēmuma darbības nozīmībai un būtībai, jo praksē Labklājības ministrija nodrošina nepieciešamās informācijas pieprasīšanu un kvalitatīvu pārbaudi (piemēram, informāciju par pretendenta pārvaldes institūciju locekļiem, algotu darbinieku nodarbinātību, lēmumu par dividenžu izmaksas nesadalīšanu u.c.). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informēt sabiedrību par MK noteikumu projektu un dot iespēju izteikt viedokli sabiedrībai, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas/izsludināšanas Valsts sekretāru sanāksmē ievietots Labklājības ministrijas tīmekļvietnē. |
| 2. | Sabiedrības līdzdalība projekta izstrādē | 2020. gada 21.jūlijā MK noteikumu projekts tika ievietots Labklājības ministrijas tīmekļa vietnē ([https://web.archive.org/web/20200922075515/http://www.lm.gov.lv/lv/aktuali/lm-dokumentu-projekti](https://web.archive.org/web/20200922075515/http%3A//www.lm.gov.lv/lv/aktuali/lm-dokumentu-projekti)), aicinot sabiedrību izteikt priekšlikumus par noteikumu projektu līdz 2020. gada 3. augustam. |
| 3. | Sabiedrības līdzdalības rezultāti | Individuālie sabiedrības locekļu vērtējumi līdz 2020. gada 3. augustam par noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz Labklājības ministrijas funkciju paplašināšanu vai sašaurināšanu, kā arī neietekmē pieejamos cilvēkresursus. |
| 3. | Cita informācija | Nav. |

Labklājības ministre R. Petraviča

E.Heidere 67021511

Elina.Heidere@lm.gov.lv